text: Den gyldne måge i charmeoffensiv
  19 juni 2012 kl. 16.37
  Burgerkæden McDonalds er gået i offensiven for at overbevise deres kunder om, at de trygt kan spise på kædens 84 danske restauranter. I dag besøgte en nyansat kvalitets-agent Farre for at se på kyllingenuggets.
  McDonalds - som i folkemunde omtales som restaurant Den Gyldne Måge - har ansat en kvalitets-agent, som skal svare bekymrede kunder på spørgsmål om hvad McDonalds fylder i deres mad. I dag var hun på Danpo i Farre for at se, hvad de putter i kyllingenuggets.
  Kvalitets-agenten er lanceret, fordi McDonalds oplever en stor nysgerrighed til den mad, de serverer. Samtidig florerer en masse historier om McDonalds-mad, som ikke afspejler sandheden, noterer firmaets pr-konsulent. 
  I slutningen af juni åbner McDonalds den hjemmeside, hvor de skeptiske kunder kan få svar på deres spørgsmål.
  